Sven Ingemar Ljungh

Sven Ingemar LJUNGH, literumita ankaŭ Liungh (5a de Junio 1757, Björkö, Jönköpings län – 12a de Septembro 1828, Bälaryd, Jönköpings län) estis sveda funkciulo, natursciencisto kaj kolektanto de insektoj. 

Li estis scienculo kiu interŝanĝis korespondadon kun multaj nuntempaj sciencistoj kiel Carl Peter Thunberg, G. Märklin, Erik Acharius, Fr. Ehrhart, Jan Brandes kaj aliaj. Kiel kolektanto de ronĝuloj, insektoj, birdoj kaj moluskoj, li priskribis multajn novajn speciojn. Li fariĝis membro de la Patriota Societo en 1806, membro de la Reĝa Sveda Akademio de Sciencoj en 1808 kaj membro de la Reĝa Societo de Sciencoj kaj Literaturo en Gotemburgo en 1808. Li ankaŭ laboris pri agrikulturo kaj meteologio kaj pro sia laboro pri la unua ricevis la Ordenon de Vasa.

En 1803 lia insekta kolekto havis ĉirkaŭ 5000-6000 speciojn kaj li publikigis multajn notojn pri ekzotaj bestoj el Javo, Cejlono kaj Kablando. Post lia morto, neniu el liaj filoj interesiĝis pri naturhistorio kaj liaj kolektoj estis venditaj.Neil Chambers (ed) 2000, The letters of Sir Joseph Banks: a selection, 1768-1820. [Letter 32] World Scientific 

Referencoj

Eksteraj ligiloj
 Biografio en svedaj arkivoj (en sveda)

Kategorio:Svedaj natursciencistoj